CELEX: 32009D0714
Language: sk
Date: 2009-09-21 00:00:00
Title: 2009/714/ES: Rozhodnutie Komisie z  21. septembra 2009 o nominácii dvoch členov dozornej rady Európskej poradnej skupiny pre finančné výkazníctvo z oblasti verejnej politiky

22.9.2009   
            
            
               SK
            
            
               Úradný vestník Európskej únie
            
            
               L 248/38
            
         
      ROZHODNUTIE KOMISIE
   
   z 21. septembra 2009
   o nominácii dvoch členov dozornej rady Európskej poradnej skupiny pre finančné výkazníctvo z oblasti verejnej politiky
   (2009/714/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   keďže:
   
               (1)
            
            
               V súlade s nariadením Európskeho parlamentu a Rady (ES) č. 1606/2002 z 19. júla 2002 o uplatňovaní medzinárodných účtovných noriem (1) by pri posudzovaní medzinárodných účtovných štandardov mal Komisii poskytovať podporu a expertízu technický výbor pre účtovníctvo. Úlohu tohto technického výboru pre účtovníctvo plní Európska poradná skupina pre finančné výkazníctvo (EFRAG).
            
         
               (2)
            
            
               EFRAG zriadili v roku 2001 európske organizácie zastupujúce emitentov, investorov a účtovnícku profesiu, ktoré sa podieľajú na procese finančného výkazníctva.
            
         
               (3)
            
            
               Po reformách štruktúry riadenia EFRAG-u zahŕňa jej dozorná rada štyroch členov z oblasti verejnej politiky, ktorí sú osobitne vyberaní na základe svojich skúseností v oblasti tvorby verejnej politiky buď na vnútroštátnej, alebo európskej úrovni. V súlade s odsekom 3.2 dodatku 1 k štatútu EFRAG s platnosťou od 11. júna 2009 nominuje týchto členov z oblasti verejnej politiky Komisia. Členov dozornej rady EFRAG-u vymenúva valné zhromaždenie EFRAG-u.
            
         
               (4)
            
            
               Po verejnej výzve na predkladanie žiadostí (2) vybrala Komisia kandidátov, ktorých nominuje za členov dozornej rady EFRAG-u z oblasti verejnej politiky.
            
         
               (5)
            
            
               Rozhodnutím Komisie 2009/549/ES o vymenovaní člena dozornej rady Európskej poradnej skupiny pre finančné výkazníctvo z oblasti verejnej politiky (3) bol nominovaný jeden kandidát,
            
         ROZHODLA TAKTO:
   Jediný článok
   Komisia týmto nominuje dvoch členov, ktorí sa majú vymenovať za členov dozornej rady Európskej poradnej skupiny pre finančné výkazníctvo z oblasti verejnej politiky; ich mená sú uvedené v prílohe.
   
      V Bruseli 21. septembra 2009
      
         
            Za Komisiu
         
         Charlie McCREEVY
         
         
            člen Komisie
         
      
   
   
      (1)  Ú. v. ES L 243, 11.9.2002, s. 1.
   
      (2)  Ú. v. EÚ C 74, 28.3.2009, s. 61.
   
      (3)  Ú. v. EÚ L 182, 15.7.2009, s. 63.
   
      PRÍLOHA
      
         ZOZNAM NOMINOVANÝCH ČLENOV Z OBLASTI VEREJNEJ POLITIKY
      
      
                   
               
               
                  pani Aldona KAMELA-SOWINSKA
               
            
                   
               
               
                  pán Angelo PROVASOLI